LIEKY a HIT
Pekný dobrý deň, chcela by som sa opýtat može moj syn vek 5 rokov uživat liek Monkasta pokiaľ ma HIT kedže tento.liek obsahuje Aspartám (co ak sa nemýlin je umele sladidlo? Ak nie tak ma opravte) lebo syn dos zle reaguje okrem potravin aj na zlozky niktorych liekov ako ventolin paraxaldine a pod
Dobrý deň.
Ďakujeme za Vašu otázku.
Aspartám je skutočne umelé sladilo, ktoré je 200-krát sladšie ako cukor. V prípade, že Váš syn zle reaguje na uvedenú zložku, je potrebné upovedomiť o tejto skutočnosti, rovnako ako o potvrdenej histamínvej intolerancii, predpisujúceho lekára. Pokiaľ bol lekár o týchto skutočnostiach informovaný, a zhodnotil, že si predpísanú terapiu zdravotný stav vyžaduje, prínos liečby je prevažujúci nad prípadnými rizikami, ktoré z nej vyplývajú. V prípade obáv sa poraďte o vhodnej liečbe s ošetrujúcim lekárom, ktorý pozná zdravotný stav Vášho syna najlepšie. V našej kompetencii žiaľ nie je meniť lekárom nastavenú terapiu.
Prajem pekný zvyšok dňa.
S pozdravom
Mgr. Barbora Bičanovská